**Кыргыз Республикасы Кыргызская Республика**

 **Жалал-Абад облусу Жалал-Абадская область**

 **Базар-Коргон району Базар-Коргонский район**

 **Сайдыкум айылдык Кеңеш Сайдыкумский айылный кенеш**

|  |
| --- |
|  |

Сайдыкум айылдык Кеңешинин VIII чакырылышынын кезексиз

XIX сессиясынын

**№ 1 -Токтому**

30.05.2023-жыл Кызыл-Ай айылы

 “Сейдикум-Тазалык” муниципалдык

 ишканасынын тарифин жогорулатып, бекитип берүү

 жөнүндө

 “Сейдикум-Тазалык” муниципалдык ишканасынын башчысы А.Жакыповдун билдирүүсүн угуп жана талкуулап, Сайдыкум айылдык Кеңешинин VIII чакырылышынын кезексиз XIX сессиясы,

**ТОКТОМ КЫЛАТ:**

1. Сайдыкум айылдык Кеңешинин VIII- чакырылышынын кезексиз X-сессиясындагы 2022-жылдын 18-февралындагы №2-Токтому менен бекитилген таза суу үчүн 1 м3 20 сомдук тариф, бүгүнкү күндө “Сейдикум-Тазалык” ишкансынын өзүн-өзү каржылай албагандыгына жана 2023-жылдын 1-майынан баштап, электр энергиясынын баасы жогорулагандыгына байланыштуу, 2023-жылдын 1-майынан баштап, таза суу түтүкчөлөрү кирген суу эсептегичи бар ар бир түтүн таза суунун **1 м3=1000** **литр** суу **25** сомго жогорулатылып, ал эми суу эсептегичи жок абоненттерге ар бир кожолука айына **210** сом болуп бекитилсин.
2. Тазалык үчүн Сайдыкум айыл аймагындагы турмуш тиричилик калдыктарын ташып чыгаруу үчүн ар бир кожолука **100** сомдон бекитилсин.
3. Бекитилген тарифтин негизинде иш алып баруу жагы “Сейдикум-Тазалык” муниципалдык ишканасынын башчысы А.Жакыповго жүктөлсүн.
4. Токтомдун аткарылышын көзөмөлдөө жагын өзүмө калтырамын.

Сайдыкум айылдык Кеңешинин төрагасынын

убактылуу милдетин аткаруучу: А.Ж.Маматсаева.

 **** **Кыргыз Республикасы Кыргызская Республика**

 **Жалал-Абад облусу Жалал-Абадская область**

 **Базар-Коргон району Базар-Коргонский район**

 **Сайдыкум айылдык Кеңеш Сайдыкумский айылный Кенеш**

|  |
| --- |
|  |

Сайдыкум айылдык Кеңешинин VIII чакырылышынын кезексиз

XIX сессиясынын

**№ 2 -Токтому**

30.05.2023-жыл Кызыл-Ай айылы

 Сайдыкум айыл өкмөтүнүн

 муниципалдык менчиктеги жерге

 пайдалануу укугу жөнүндө мамлекеттик

 акт алуу жөнүндө

КР Өкмөтүнүн 2011-жылдын 23-сентябрындагы № 571 токтому менен бекитилген «Муниципалдык менчикте болгон жер участокторуна менчик же ижара укугун берүүнүн тартиби жана шарттары жөнүндө» Типтүү жобого ылайык, Сайдыкум айыл өкмөтүнүн башчысы Т.Р.Жолдошовдун билдирүүсүнө негиз, Сайдыкум айыл аймагындагы бош жаткан муниципалдык менчиктеги жерлерден Кара-Үңкүр дарыясынын (Тентек-Сай) жээгинен жаратылыш газын тартуучу станция курууга 3500 кв.м (0,35 га) жер тилкесин, “КЫРГЫЗНЕФТЕГАЗ” ачык акционердик коомуна ажыратып берүү маселесин угуп жана талкуулап, Сайдыкум айылдык Кеңешинин VIII чакырылышынын кезексиз

XIX сессиясы,

**ТОКТОМ КЫЛАТ:**

1. Сайдыкум айыл аймагындагы бош жаткан муниципалдык менчиктеги жерлерден Кара-Үңкүр дарыясынын (Тентек-Сай) жээгинен жаратылыш газын тартуучу станция курууга 3500 кв.м жер тилкесин, мыйзамда көрсөтүлгөн талаптардын негизинде, тийиштүү документтери такталгандан кийин, “КЫРГЫЗНЕФТЕГАЗ” ачык акционердик коомуна ажыратып берилсин.
2. Көрсөтүлгөн 3500 м кв муниципалдык жер аянтын Кара-Үңкүр дарыясынын (Тентек-Сай) жээгинен жаратылыш газын тартуучу станция курууга мыйзамдаштырып, мамлекеттик каттоодон өткөрүү жана мөөнөтсүз мөөнөтү көрсөтүлбөгөн мамлекеттик акты алуу жагы Сайдыкум айыл өкмөтүнүн башчысы Т.Р.Жолдошовго милдеттендирилсин.
3. Токтомдун аткарылышын көзөмөлдөө жагы Сайдыкум айылдык Кеңешинин өнөр-жай, курулуш, транспорт, агрардык жана азык-түлүк боюнча туруктуу комиссиясына тапшырылсын.

Сайдыкум айылдык Кеңешинин төрагасынын

убактылуу милдетин аткаруучу: А.Ж.Маматсаева.

 **Кыргыз Республикасы Кыргызская Республика**

 **Жалал-Абад облусу Жалал-Абадская область**

 **Базар-Коргон району Базар-Коргонский район**

 **Сайдыкум айылдык кеңеш Сайдыкумский айылный кенеш**

|  |
| --- |
|  |

Сайдыкум айылдык Кеңешинин VIII чакырылышынын кезексиз

XIX сессиясынын

**№ 3 -Токтому**

30.05.2023-жыл Кызыл-Ай айылы

Сайдыкум айыл аймагынын Кызыл-Ай, Сай МТФ, Чоң-Курулуш, Жаңы-Абад, Хажир-Абад айылдарындагы муниципалдык менчик объекттеринин жана бош жаткан жерлерин реестрин жана классификациясы жөнүндө.

Сайдыкум айыл аймагынын муниципалдык менчик объекттеринин жана бош жаткан жерлерин реестрин жана классификациясы бекитилген, Сайдыкум айыл өкмөтүнүн бош жаткан жер тилкеси 2011-жылдын 23-сентябрь №571-Токтому менен бекитилген Муниципалдык менчикте турган жер участокторуна менчик же ижара укугун берүүнүн тартиби жана шарттары жөнүндө типтүү жобонун негизинде, Сайдыкум айылдык Кеңеши,

**ТОКТОМ КЫЛАТ:**

1. Сайдыкум айыл аймагынын Кызыл-Ай айылындагы С.Досов көчөсүндөгү бош жаткан 2503,31 кв.м жер, С.Досов көчөсүндөгү Маданият үйүнүн тушундагы бош жаткан 127,51 кв.м жер, Сай участогундагы мурунку МТФ мал сарайдын бош жаткан 11704,74 кв.м жер, Чоң-Курулуш Базар-Коргон-Сейдикум жолундагы бош жаткан 7456,74 кв.м жер, Жаңы-Абад айылындагы Шоркананын жана жана айыл чарба өсүмдүктөрдү дарылоочу заттарды сактоочу кампанын бош жаткан 18453,00 кв.м жер, Хажир-Абад айылындагы Сай участогундагы мурунку МТФ мал сарайдын бош жаткан 32450,38 кв.м жер тилкелерин муниципалдык менчик объекттеринин жана бош жаткан жерлерин муниципалдык менчикке өткөрүлүп, реестрге бекитилсин.
2. Көрсөтүлгөн жер тилкелерин мыйзамдаштырып, мамлекеттик каттоодон өткөрүү жана мөөнөтсүз мөөнөтү көрсөтүлбөгөн мамлекеттик акт алуу жагы Сайдыкум айыл өкмөтүнүн башчысы Т.Р.Жолдошовго милдеттендирилсин.
3. Токтомдун аткарылышын көзөмөлдөө жагы Сайдыкум айылдык Кеңешинин өнөр-жай, курулуш, транспорт, агрардык жана азык-түлүк боюнча туруктуу комиссиясына тапшырылсын.

Сайдыкум айылдык Кеңешинин төрагасынын

убактылуу милдетин аткаруучу: А.Ж.Маматсаева.

** Кыргыз Республикасы Кыргызская Республика**

 **Жалал-Абад облусу Жалал-Абадская область**

 **Базар-Коргон району Базар-Коргонский район**

 **Сайдыкум айылдык Кеңеш Сайдыкумский айылный Кенеш**

|  |
| --- |
|  |

Сайдыкум айылдык Кеңешинин VIII чакырылышынын кезексиз

XIX сессиясынын

**№4-Токтому**

30.05.2023-жыл Кызыл-Ай айылы

 **Сайдыкум айыл өкмөтүнөн**

 **берилүүчү материалдык жардам**

 **жөнүндө**

Кыргыз Республикасынын “Жергиликтүү мамлекеттик админстрациясы жана жергиликтүү өз алдынча башкаруу органдары жөнүндө” Мыйзамынын 50-беренесинин, 4-5 пунктарына ылайык, Сайдыкум айыл өкмөтүнүн башчысы Т.Р.Жолдошовдун билдирүүсүнө негиз, Сайдыкум айыл өкмөтүнөн берилүүчү материалдык жардам жөнүндө маселесин угуп жана талкуулап, Сайдыкум айылдык Кеңешинин VIII чакырылышынын кезексиз XIX сессиясы,

**ТОКТОМ КЫЛАТ:**

1. Сайдыкум айыл өкмөтүнүн жарандарга берилүүчү материалдык жардамы, Сайдыкум айыл өкмөт тарабынан 1 жылда 1 жолу 3000(үч миң) сом өлчөмүндө акча каражаты каралсын.
2. Бөлүнгөн акча каражатын камсыз кылуу жагы, Сайдыкум айыл өкмөтүнүн каржы экономика бөлүмүнүн башчысы К.Абдыкадыровго милдеттендирилсин.
3. Токтомдун аткарылышын көзөмөлдөө жагы Сайдыкум айылдык Кеңешинин бюджет боюнча туруктуу комиссиясынын төрагасы Ж.Дженалиевге жүктөлсүн.

Сайдыкум айылдык Кеңешинин төрагасынын

убактылуу милдетин аткаруучу: А.Ж.Маматсаева.

 **Кыргыз Республикасы Кыргызская Республика**

 **Жалал-Абад облусу Жалал-Абадская область**

 **Базар-Коргон району Базар-Коргонский район**

 **Сайдыкум айылдык Кеңеш Сайдыкумский айылный Кенеш**

|  |
| --- |
|  |

Сайдыкум айылдык Кеңешинин VIII чакырылышынын кезексиз

XIX сессиясынын

**№5-Токтому**

30.05.2023-жыл Кызыл-Ай айылы

 Сайдыкум айыл аймагынын

 Дүкүр башталгыч мектебине ысым коюу жөнүндө

Сайдыкум айыл аймагынын Дүкүр айылынын жашоочуларынын Дүкүр башталгыч мектебинин мугалимдери менен биргелешкен чогулушунун протоколуна негиз, Дүкүр башталгыч мектеби кошумча класс курулушуна жана айылдын өнүгүүсүнө чоң салым кошуп, жардамдарды берип жүргөн, айылдын мындан ары да өнүгүүсүнө да өзүнүн жардамдарын берүүчү инсандардын бири болгон Айбек Алтынбековдун атасы Чомоев Алтынбектин ысымын коюп берүү боюнча кайрылуусун, протоколу менен угуп жана талкуулап, Сайдыкум айылдык Кеңешинин VIII чакырылышынын кезексиз XIX сессиясы,

**ТОКТОМ КЫЛАТ:**

1. Сайдыкум айыл аймагынын Дүкүр айылынын жашоочуларынын Дүкүр башталгыч мектебинин мугалимдери менен биргелешкен чогулушунун протоколу бекитилсин.
2. Сайдыкум айыл аймагынын Дүкүр башталгыч мектеби кошумча класс курулушуна жана айылдын өнүгүүсүнө чоң салым кошуп, жардамдарды берип жүргөн, айылдын мындан ары да өнүгүүсүнө да өзүнүн жардамдарын берүүчү инсандардын бири болгон Айбек Алтынбековдун атасы Чомоев Алтынбектин ысымы бекитилсин.
3. Токтомдун аткарылышын аткаруу жагы Сайдыкум айыл өкмөтүнүн башчысы Т.Р.Жолдошовго милдеттендирилсин.
4. Токтомдун аткарылышын көзөмөлдөө жагы Сайдыкум Айылдык Кеңешинин мыйзамдуулук, этика жана коомдук тартипти сактоо боюнча туруктуу комиссиясына жүктөлсүн.

Сайдыкум айылдык Кеңешинин төрагасынын

убактылуу милдетин аткаруучу: А.Ж.Маматсаева.

** Кыргыз Республикасы Кыргызская Республика**

 **Жалал-Абад облусу Жалал-Абадская область**

 **Базар-Коргон району Базар-Коргонский район**

 **Сайдыкум айылдык кеңеш Сайдыкумский айылный кенеш**

|  |
| --- |
|  |

Сайдыкум айылдык Кеңешинин VIII чакырылышынын кезексиз

XIX сессиясы

**№ 6-Токтому**

30.05.2023-жыл Кызыл-Ай айылы

 Сайдыкум айыл аймагынын

 Жаңы-Абад айылында жайгашкан

 №37-Сейдикум атындагы орто мектеби жөнүндө

Сайдыкум айыл аймагынын Жаңы-Абад айылында жайгашкан №37-Сейдикум атындагы орто мектебинин “Айланасын тосмолоо”, Республикалык дем берүүчү грантка долбоорго сунуштоо боюнча Сайдыкум айыл өкмөт башчысы Т.Р.Жолдошовдун билдирүүсун угуп жана талкуулап, Сайдыкум айылдык Кеңешинин VIII чакырылышынын кезексиз XIX сессиясы,

**ТОКТОМ КЫЛАТ:**

1. Сайдыкум айыл аймагынын Жаңы-Абад айылында жайгашкан №37-Сейдикум атындагы орто мектебинин айланасын тосмолоо долбоору приоритеттүү долбоор деп белгиленсин.
2. Демилгечи топтун чогулушу тарабынан шайланган жумушчу топтун курамы бекитилсин.
3. Долбоордогу көрсөтүлгөн 1 252 105 (бир миллион эки жүз элүү эки миң бир жүз беш) сом суммадан 142 874 (бир жүз кырк эки миң сегиз жүз жетимиш төрт) сом акча каражатын, демөөрчүлөрдөн жана 2023-жылкы жергиликтүү бюджеттен төлөп берүү жагы Сайдыкум айыл өкмөтүнө жүктөлсүн.
4. Бул токтом Кыргыз Республикасынын “Кыргыз Республикасынын ченемдик укуктук актылары жөнүндө” Мыйзамына ылайык Сайдыкум айыл өкмөтүнүн расмий [www.Seidikum.kg](http://www.Seidikum.kg) веб-сайтына жарыялансын.
5. Токтомдун аткарылышын көзөмөлдөө жагы Сайдыкум айылдык Кеңешинин бюджет боюнча туруктуу комиссиясына жүктөлсүн.

Сайдыкум айылдык Кеңешинин төрагасынын

убактылуу милдетин аткаруучу: А.Ж.Маматсаева.

 **Кыргыз Республикасы Кыргызская Республика**

 **Жалал-Абад облусу Жалал-Абадская область**

 **Базар-Коргон району Базар-Коргонский район**

 **Сайдыкум айылдык кеңеш Сайдыкумский айылный кенеш**

|  |
| --- |
|  |

Сайдыкум айылдык Кеңешинин VIII чакырылышынын кезексиз

XIX сессиясынын

**№ 7 -Токтому**

30.05.2023-жыл Кызыл-Ай айылы

|  |
| --- |
| **Сайдыкум айыл өкмөтүнүн айыл чарба жерлеринин мамлекеттик фондунун жерлерин ижарага берүү боюнча комиссия курамын бекитүү жөнүндө** |

 Кыргыз Республикасынын Өкмөтүнүн 22.06.2007-жылдагы №243-Токтому менен бекитилген Айыл чарба жерлеринин мамлекеттик фондунун жерлерин ижарага берүү шарттары жана тартиби жөнүндөгү типтүү жобосунун 22-23-пунктарына ылайык,

|  |
| --- |
|  |

**ТОКТОМ КЫЛАТ:**

1. Сайдыкум айыл өкмөтүнүн Айыл чарба жерлеринин мамлекеттик фондунун жерлерин ижарага берүү боюнча комиссияга курамына төмөнкү курамда комиссия бекитилсин.

Ч.Тилебалдиев - Сайдыкум айылдык Кеңешинин депутаты, комиссиянын төрагасы;

Д.Раманова - Сайдыкум айыл Өкмөтүнүн жооптуу катчысы, комиссиянын катчысы;

**Мүчөлөрү:**

Т.Жолдошов - Сайдыкум айыл Өкмөтүнүн башчысы, комиссиянын мүчөсү;

З.Дадашов - Хажир-Абад айылынын айыл башчысы, комиссиянын мүчөсү;

Т.Муктаров - Сайдыкум айылдык Кеңешинин депутаты, комиссиянын мүчөсү;

Х.Сиражидинов - Сайдыкум айылдык Кеңешинин депутаты, комиссиянын мүчөсү;

У.Маткасимов - Жаңы-Абад айылынын айыл башчысы, комиссиянын мүчөсү;

К.Кожояров - Эл өкүлү, комиссиянын мүчөсү;

С.Пакиров - Сейдикум, Турпак-Коргон, Дөш айылдарынын айыл башчысы,

 комиссиянын мүчөсү;

А.Жолчиев - Базар-Коргон райондук агрардык департаментинин өнүктүрүү

 башкармалыгынын башчысы; (макулдашуусу менен)

Т.Эркин уулу - Чоң-Курулуш айылынын айыл башчысы, комиссиянын мүчөсү;

Р.Сатаров - Сайдыкум айыл өкмөтүнүн жер адиси, комиссиянын мүчөсү;

З.Нарматов - “Алмаз-Суу” СПАнын башчысы, комиссиянын мүчөсү;

Р.Джороев - “Мырза-Суу” СПАнын башчысы, комиссиянын мүчөсү;

Х.Сидиков - Чек, Дүкүр айылдарынын айыл башчысы, комиссиянын мүчөсү;

Т.Көчөров - Кызыл-Ай, Тойчубек-Чек айылдарынын айыл башчысы,

 комиссиянын мүчөсү;

Б.Кабылжан уу- Эл өкүлү, комиссиянын мүчөсү.

1. Токтомдун аткарылышын аткаруу жагы Сайдыкум айыл өкмөтүнүн башчысы Т.Жолдошовго милдеттендирилсин.
2. Токтомдун аткарылышын көзөмөлдөө жагы Сайдыкум айылдык Кеңешинин өнөр-жай, курулуш, транспорт, агрардык жана азык-түлүк боюнча туруктуу комиссиясына тапшырылсын.

Сайдыкум айылдык Кеңешинин төрагасынын

убактылуу милдетин аткаруучу: А.Ж.Маматсаева.

**** **Кыргыз Республикасы Кыргызская Республика**

 **Жалал-Абад облусу Жалал-Абадская область**

 **Базар-Коргон району Базар-Коргонский район**

 **Сайдыкум айылдык Кеңеш Сайдыкумский айылный Кенеш**

|  |
| --- |
|  |

Сайдыкум айылдык Кеңешинин VIII чакырылышынын кезексиз

XIX сессиясынын

**№8 -Токтому**

30.05.2023-жыл Кызыл-Ай айылы

**Сайдыкум айыл өкмөтүнүн 2022-2026-жылдар өнүгүү программасынын алкагында аткарыла турган инвестициялык долбоорунун иш планы жөнүндө.**

“Жергиликтүү мамлекеттик админстрация жана жергиликтүү өз алдынча башкаруу органдары жөнүндө” Кыргыз Республикасынын мыйзамынын 34-беренесине негиз, Сайдыкум айыл өкмөтүнүн башчысы Т.Р.Жолдошовдун билдирүүсүн угуп жана талкуулап, Сайдыкум айылдык Кеңешинин VIII чакырылышынын кезексиз XIX сессиясы,

**ТОКТОМ КЫЛАТ:**

1. Сайдыкум айыл өкмөтүнүн 2022-2026-жылдар өнүгүү программасынын алкагында аткарыла турган инвестициялык долбоорунун иш планы бекитилсин.
2. Токтомдун аткарылышын Сайдыкум айыл өкмөтүнүн башчысы Т.Р.Жолдошовго милдеттендирилсин.
3. Токтотомдун аткарылышын көзөмөлдөө жагын өзүмө калтырамын.

 Сайдыкум айылдык Кеңешинин төрагасынын

убактылуу милдетин аткаруучу: А.Ж.Маматсаева.

**** **Кыргыз Республикасы Кыргызская Республика**

 **Жалал-Абад облусу Жалал-Абадская область**

 **Базар-Коргон району Базар-Коргонский район**

 **Сайдыкум айылдык Кеңеш Сайдыкумский айылный Кенеш**

|  |
| --- |
|  |

Сайдыкум айылдык Кеңешинин VIII чакырылышынын кезексиз

XIX сессиясынын

**№9 -Токтому**

30.05.2023-жыл Кызыл-Ай айылы

**Депутаттык мандат ыйгаруу жөнүндө**

Сайдыкум айылдык депутаты Каримов Абдулхай Максудович башка жумушка которулгандыгына Кеңешинин байланыштуу жазган арызын угуп жана талкуулап, Сайдыкум айылдык Кеңешинин VIII чакырылышынын кезексиз XIX сессиясы,

**ТОКТОМ КЫЛАТ:**

1. Сайдыкум айылдык Кеңешинин депутаты Каримов Абдулхай Максудович башка жумушка которулгандыгына байланыштуу, депутаттык ыйгарым укуктары токтотулсун.
2. Кийинки талапкерди аныктап берүү үчүн Базар-Коргон аймактык шайлоо комиссиясына жөнөтүлсүн.
3. Токтом Кыргыз Республикасынын “Кыргыз Республикасынын ченемдик укуктук актылары жөнүндөгү” Мыйзамына ылайык Сайдыкум айыл өкмөтүнүн расмий сайтына жарыялансын.
4. Аталган токтомду расмий жарыялоо жана Кыргыз Республикасынын ченемдик укуктук актыларынын реестрине киргизүү жагы Сайдыкум айылдык Кеңешинин жооптуу катчысы Ж.С.Инаятовага милдеттендирилсин.
5. Токтомдун аткарылышын көзөмөлдөө жагын өзүмө калтырамын.

 Сайдыкум айылдык Кеңешинин төрагасынын

убактылуу милдетин аткаруучу: А.Ж.Маматсаева.

**** **Кыргыз Республикасы Кыргызская Республика**

 **Жалал-Абад облусу Жалал-Абадская область**

 **Базар-Коргон району Базар-Коргонский район**

 **Сайдыкум айылдык Кеңеш Сайдыкумский айылный Кенеш**

|  |
| --- |
|  |

Сайдыкум айылдык Кеңешинин VIII- чакырылышынын кезексиз

XIX - сессиясы

**ТОКТОМ №10**

30.05.2023-жыл Кызыл-Ай айылы

 Сайдыкум айыл өкмөтүнүн Кызыл-Ай айылынынын

 тургуну Джоробаев Абдималиктин атындагы

 системалык каттоодо турган №455 суу скважинасын

 муниципалдык менчикке алуу жөнүндө

Сайдыкум айыл өкмөтүнүн башчысы Т.Р.Жолдошовдун билдирүүсүнө негиз, Сайдыкум айыл аймагындагы Кызыл-Ай айылынын тургуну Джоробаев Абдималиктин жазган арызы боюнча, Жоробаев Абдималиктин атындагы системалык каттоодо турган №455 суу скважинасын муниципалдык менчикке бекитүү жөнүндө маалыматты угуп жана талкуулап, Сайдыкум айылдык Кеңешинин VIII чакырылышынын кезексиз XIX сессиясы,

**ТОКТОМ КЫЛАТ:**

1. Сайдыкум айыл аймагындагы Кызыл-Ай айылынын тургуну Джоробаев Абдималиктин атындагы системалык каттоодо турган №455 суу скважинасын муниципалдык менчикке өткөрүлүп, пайдаланууга бекитилсин.
2. Системалык каттоодо турган №455 суу скважинасын мыйзамдаштырып, мамлекеттик каттоодон өткөрүү жана мөөнөтсүз мөөнөтү көрсөтүлбөгөн мамлекеттик акт алуу жагы Сайдыкум айыл өкмөтүнүн башчысы Т.Р.Жолдошовго милдеттендирилсин.
3. Токтомдун аткарылышын көзөмөлдөө жагы Сайдыкум айылдык Кеңешинин өнөр-жай, курулуш, транспорт, агрардык жана азык-түлүк боюнча туруктуу комиссиясына тапшырылсын.

Сайдыкум айылдык Кеңешинин төрагасынын

убактылуу милдетин аткаруучу: А.Ж.Маматсаева.